राकेश शर्मा राजदीप/उदयपुर. पश्चिम क्षेत्र सांस्कृतिक केन्द्र की ओर से आयोजित शास्त्रीय संगीत और नृत्य समारोह 'मल्हार' के दूसरे दिन पुणे की गायिका सावनी शेंडे साठ्ये ने अपने मधुर गायन से सुरों की वर्षा की। वहीं, दिल्ली की डॉ. कविता ठाकुर के नेतृत्व में प्रस्तुत कथक के मूल तत्वों के साथ समारोह का वैविध्य निखर उठा।शिल्पग्राम के दर्पण सभागार में आयोजित दो दिवसीय मल्हार का समापन अवसर पर एकत्र हुए शहर के कला रसिकों ने संगीत और नृत्य विधा का भरपूर आनन्द उठाया। इस दौरान ख्यात कथक नृत्यांगना व गुरु डॉ.कविता ठाकुर व उनकी सह नृत्यांगनाओं ने कथक के क्लासिक पक्ष को बखूबी दर्शाते हुए सुंदर अंदाज में प्रस्तुतियां की।कार्यक्रम की शुरूआत सांई भजन से हुई। इसके बाद मल्हार पर आधारित दो बंदिशों में पहले सुर मल्हार और बाद में मेघ मल्हार के साथ वर्षा ऋतु का वर्णन दिलकश बना। इधर, नृत्य में लयकारी, पादों संचालन और भावों के साथ चक्करदार नृत्यों ने दर्शकों में रोमांच भर दिया। कविता ठाकुर के साथ साक्षी तंवर, मखूक भरतरिया, गीता भट्ट ने अपना नृत्य कौशल दर्शाया। संगतकारों में तबले पर सूरज निरवड़, गायन पर सुहावे हुसैन, सितार पर यार मोहम्मद, पखावज पर सलमान खान सरनाई पर गुलाम मोहम्मद ने संगत की।